Lootus (selts)

Lootus oli aastatel 1877–1940 Tallinnas töötanud selts.

Seltsi põhitegevused olid näitemäng ja koorilaul. Seltsil oli nii sega- kui ka meeskoor.

Seltsi asutajatena kirjutasid 1877. aastal põhikirjale alla: Eestimaa mõisnike krediitkassa sekretär Johan Julius von Gernet, kameraalkoja ametnik A. Einwald, Tallinna aiaäri omanik Hans Rougal, ehitusmeister Johann Treumann, postiametnik Johann Martson, kaupmees Andreas Brommig ja Gustav Linden.

Lootuse seltsi maja asus Tornimäe tänava ja Tartu maantee nurgal.

Koos Estonia seltsiga oldi 1880. aasta III üldlaulupeo ja 1896. aasta VI üldlaulupeo korraldajad.

Viited

Kirjandus
"Lootuse" hiilgav minevik. 50. a juubelipidustused. Vaba Maa, 8. märts 1927. Lk 8
Eesti selts "Lootus" 60-aastane. Päevaleht nr 73, 14. märts 1937. Lk 8
Rahvuslik sõda puudri vastu. Uudisleht, 14. märts 1937. Lk 7 
Laulu- ja mänguseltsid
Eesti muusika
Tallinna ajalugu